62017TJ0571_INF
Rettens dom (Ottende Afdeling) af 2. april 2020 –UG mod Kommissionen
(Sag T-571/17)
»Personalesag – kontraktansatte – kontrakt på ubestemt tid – artikel 47, litra c), nr. i), i ansættelsesvilkårene – opsigelse med varsel – begrundelse for opsigelsen – adfærd i tjenesten og indstilling til arbejdet ikke forenelig med tjenestens interesse – åbenbart urigtigt skøn – kontrol med den materielle rigtighed af de faktiske elementer – mangel på beviser – ansvar – økonomisk tab – betaling af skyldig løn«
1.
Tjenestemandssager – akt, der indeholder et klagepunkt – begreb – skrivelse fra Kommissionen, hvori en kontraktansat underrettes om, at Kommissionen agter at bringe hans tidsubegrænsede kontrakt til ophør – ikke omfattet – afgørelse om opsigelse af en tidsubegrænset kontrakt – omfattet
[Tjenestemandsvedtægten, art. 90, stk. 2, og art. 91, stk. 1; ansættelsesvilkårene for de øvrige ansatte, art. 3a, art. 47, litra c), nr. i) og art. 138]
(jf. præmis 31-35)
2.
Tjenestemandssager – akt, der indeholder et klagepunkt – afgørelse, som fastsætter en endelig bedømmelsesrapport – forudgående administrativ klage – foreligger ikke – afvisning
(Art. 270 TEUF; tjenestemandsvedtægten, art. 43, stk. 1, art. 90, stk. 2, art. 91, stk. 2; ansættelsesvilkårene for de øvrige ansatte, art. 3a og art. 87, stk. 1)
(jf. præmis 36-39)
3.
Tjenestemænd – kontraktansatte – opsigelse af en kontrakt på ubestemt tid – administrationens skønsbeføjelse – administrationens omsorgspligt – hensyntagen til den berørte ansattes interesser – domstolsprøvelse – grænser
[Ansættelsesvilkårene for de øvrige ansatte, art. 47, litra c)]
(jf. præmis 59-61, 77 og 78)
4.
Tjenestemænd – institutionernes ansvar uden for kontraktforhold – betingelser – ulovlighed – tab – årsagsforbindelse – bevisbyrde
(Art. 340, andet afsnit, TEUF)
(jf. præmis 82-85 og 88)
5.
Tjenestemandssager – erstatningssøgsmål anlagt, uden at der har været gennemført en administrativ procedure i overensstemmelse med vedtægten – afvisning
(Tjenestemandsvedtægten, art. 90 og 91)
(jf. præmis 94-96)
6.
Tjenestemandssager – formål – påbud til administrationen – afvisning
(Art. 266 TEUF og 270 TEUF; tjenestemandsvedtægten, art. 91)
(jf. præmis 101 og 108)
Angående
Søgsmål støttet på artikel 270 TEUF med påstand dels om annullation af afgørelsen af 17. oktober 2016, hvorved Kommissionens Kontor for »Infrastruktur og Logistik i Luxembourg« (OIL) opsagde sagsøgerens ansættelseskontrakt på grundlag af artikel 47, litra c), nr. i), i ansættelsesvilkårene for de øvrige ansatte i Den Europæiske Union med virkning fra den 20. august 2017, dels om tildeling af erstatning for det økonomiske tab, som sagsøgeren angiveligt har lidt som følge af denne afgørelse, samt for det ikke-økonomiske tab, som hun angiveligt har lidt som følge af den nedværdigende behandling, som hun har været genstand for på grund af hendes fagforeningsaktiviteter og afholdelsen af hendes forældreorlov.
Konklusion
1)
Europa-Kommissionens afgørelse af 17. oktober 2016 om at bringe UG’s tidsubestemte kontrakt til ophør annulleres.
2)
Parterne fremsender, inden for en frist på tre måneder fra afsigelsen af denne mellemdom, enten det aftalte beløb for den økonomiske kompensation, der er tilknyttet ulovligheden af afgørelsen af 17. oktober 2016, eller, såfremt det ikke er muligt at indgå en aftale herom, deres påstande med hensyn til størrelsen af dette beløb, til Retten.
3)
I øvrigt frifindes Kommissionen.
4)
Afgørelsen om sagsomkostningerne udsættes.